Tofiga Vaevalu Falani

Sir Tofiga Vaevalu Falani er en religiøs leder fra Tuvalu som har vært landets generalguvernør siden 2021. Han har også vært overhode for den tuvalske kirke siden 2008. I egenskap av kirkens overhode representerte han sin kirke i sentralkomiteen i Kirkenes Verdensråd i 2009  og 2011.

Generalguvernør 

Han ble utnevnt til generalguvernør av dronning Elizabeth II 29. september 2021.

Som generalguvernør representerer han den regjerende monark av Tuvalu (for tiden kong Charles III) i sitt land og fungerer som statsoverhode. Han var også fungerende generalguvernør 14. august 2017 i Iakoba Taeia Italelis fravær.

Han ble tildelt Order of the British Empire for samfunnsnyttig innsats i 2014 og ble storkorsridder av Sankt Mikaels og Sankt Georgs orden (GCMG) i 2022.

Referanser 

Tuvalske generalguvernører